
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL ĮPAREIGOJIMO PATEIKTI ŠAKIŲ RAJONO SAVIVALDYBĖS ADMINISTRACIJOS SENIŪNIJOS 2026 METŲ VEIKLOS PLANO IR VEIKLOS PLANO ATASKAITOS UŽ 2025 METUS PROJEKTUS

2026 m.                      d.  Nr. AT-
Šakiai

Vadovaudamasis Lietuvos Respublikos strateginio valdymo įstatymu, Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl strateginio valdymo metodikos patvirtinimo“, Lietuvos Respublikos vietos savivaldos įstatymo 34 straipsnio 6 dalies 2 punktu, Strateginio planavimo Šakių rajono savivaldybėje organizavimo tvarkos aprašu, patvirtintu Šakių rajono savivaldybės tarybos 2023 m. balandžio 21 d. sprendimu Nr. T-143 „Dėl strateginio planavimo Šakių rajono savivaldybėje organizavimo tvarkos aprašo patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2024 m. kovo 15 d. sprendimu Nr. T-58 „Dėl Šakių rajono savivaldybės administracijos nuostatų patvirtinimo“, 22.2 punktu:
1. Įpareigoju:
1.1. Šakių rajono savivaldybės administracijos seniūnijų seniūnus iki 2026 m. kovo 10 d. pateikti rajono savivaldybės administracijos Biudžeto, turto ir strateginio planavimo skyriui parengtas seniūnijos 2026 metų veiklos plano projektų elektronines versijas su visais priklausančiais priedais.
1.2. Šakių rajono savivaldybės administracijos seniūnijų seniūnus iki 2026 m. kovo 19 d. pateikti rajono savivaldybės administracijos Biudžeto, turto ir strateginio planavimo skyriui parengtas seniūnijos 2025 metų veiklos plano ataskaitos projektų elektronines versijas su visais priklausančiais priedais.
2. N u s t a t a u,  jog rajono savivaldybės administracijos seniūnijų seniūnai atsakingi už teisingą 2026 metų veiklos plano projektuose ir 2025 metų veiklos plano ataskaitų projektuose duomenų pateikimą.

